Walter Runeberg
Walter Magnus Runeberg (29. joulukuuta 1838 Porvoo – 23. joulukuuta 1920 Helsinki) oli suomalainen kuvanveistäjä, Fredrika ja J.L.Runebergin poika. Hänen työnsä olivat aluksi ihanteellis-klassisia, liittyen lähinnä Bertel Thorvaldseniin, mutta myöhemmin hänen töihinsä tuli myös realistisia piirteitä[1].
Walter pääsi ylioppilaaksi yksityistodistuksella vuonna 1858. Hän opiskeli Kööpenhaminassa, Roomassa ja vuodesta 1876 Pariisissa[1]. Kööpenhaminan nelivuotinen kausi sisälsi työskentelyä Bertel Thorvaldsenin opissa olleen H. V. Bissenin ohjauksessa. Tällöin hän omaksui uusklassismin ihanteita, joiden mukaan taiteen tulee vaikuttaa ihmisiin ylevöittävästi ajatuksen ja tunteen puhtauden ja muodon kauneuden avulla. Ranskan-kausi toi mukanaan realismin näkemyksiä, mutta pääosin Runeberg pysyi uusklassismin kannalla.[2] Hänen teoksiaan on muun muassa Apollon ja Marsyas (1874), Suomen ensimmäinen suuri marmoriveistos, joka toteutettiin arpajaisista saaduilla varoilla[3]. Walter Runeberg sai filosofian kunniatohtorin arvon vuonna 1907. [4]
Walter Runeberg oli naimisissa 1867–1916 Lina Elfvingin (k. 1916) kanssa.[4]
Runebergin tuotannon valtajuonteena ovat muotokuvat, joita hän teki aikansa pohjoismaisista merkkihenkilöistä ja suomalaisista suurmiehistä. Hänen töitään ovat muiden muassa Johan Ludvig Runebergin patsas Helsingin Esplanadin puistossa ja Aleksanteri II:n patsas Senaatintorilla sekä Pietari Brahen patsas Raahessa ja Turun Brahenpuistossa (molemmat 1888). Aleksanteri II:n patsaalla on monivaiheinen syntyhistoria. Patsaskilpailun voittanut Johannes Takanen kuoli, ja Runebergin oli toteutettava teos Takasen suunnitelman mukaisesti.[2]
Kilian Stolbaeus, Lund, Ruotsi. Otto Donner. Sofia Kovalevskaja, Runebergin kotimuseo, Porvoo. J. L. Runeberg, 1885, Helsinki. Suomi-neito, 1885, J.L.Runebergin muistomerkin jalusta, Helsinki. Pietari Brahe, 1888, Turku. Pietari Brahe, 1888, Raahe. Danaidit, 1893, Lastensairaalan piha-alue, Helsinki. Pax, 1893, Turun pääkirjaston aula, Turku. Anders Jahan Retzius, 1906, Lund. Taiteen haltija, 1887, Hietaniemen hautausmaa, Helsinki Walter Runebergin hauta, Hietaniemen hautausmaa, Helsinki Taiteen haltija kipsi malli, 1887, Runebergin museo, Porvoo Apollon ja Marsyas, 1874, Ateneum, Helsinki
Otavan Iso Fokus, Kertovasti kuvitettu 8-osainen tietosanakirja, Osa 6, s. 3579, Otava 1974 ISBN 951-1-01236-3
Luokka:Suomalaiset kuvanveistäjät Luokka:Vuonna 1838 syntyneet Luokka:Vuonna 1920 kuolleet